ข้อบัญญัติองค์การบริหารส่วนตำบลแม่กาษาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลแม่กาษาอำเภอแม่สอด จังหวัดตากพ.ศ. ๒๕๖๐ อาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลแม่กาษาโดยความเห็นชอบของสภาองค์การบริหารส่วนตำบลแม่กาษา และนายอำเภอแม่สอด จึงตราข้อบัญญัติไว้ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแม่กาษาเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลแม่กาษา อำเภอแม่สอด จังหวัดตาก พ.ศ. ๒๕๖๐ข้อ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากข้อ๓ ในข้อบัญญัตินี้มิให้ใช้บังคับแก่การก่อสร้างหรือดัดแปลง เขื่อน สะพาน อุโมงค์ ทางหรือท่อระบายน้ำ กำแพง ประตู และรั้วข้อ๔ ในข้อบัญญัตินี้บริเวณที่ ๑ หมายความว่า พื้นที่บริเวณ ดังต่อไปนี้๑.๑ ด้านตะวันออก จดเส้นขนานระยะ ๑๐๐ เมตรกับศูนย์กลางถนนบ้านโฮ้ง เส้นขนานระยะ ๑๐๐ เมตรกับศูนย์กลางถนนไม่ปรากฏชื่อ และเส้นตั้งฉาก กับทางหลวงแผ่นดินหมายเลข ๑๐๕ ฟากตะวันตกที่จุดซึ่งทางหลวงแผ่นดินหมายเลข ๑๐๕ บรรจบกับศูนย์กลางถนนไม่ปรากฏชื่อไปทางทิศตะวันออกเฉียงใต้ตามแนวทางหลวงแผ่นดินหมายเลข ๑๐๕ เป็นระยะ ๑๐๐ เมตร จดเส้นขนานระยะ ๑๐๐เมตร กับศูนย์กลางทางหลวงแผ่นดินหมายเลข ๑๐๕ จดเส้นขนานระยะ ๕๐๐ เมตรกับศูนย์กลางถนน ตก. ๑๒๑๕ บ้านห้วยบงใหม่ บ้านวังผาด้านตะวันตกจดแนวเขตองค์การบริหารส่วนตำบลแม่กาษา๑.๒ด้านเหนือ จดเส้นขนานระยะ ๑๐๐ เมตร กับศูนย์กลางถนนไม่ปรากฏชื่อเส้นตั้งฉากกับถนนไม่ปรากฏชื่อฟากตะวันตก ที่จุดซึ่งถนนไม่ปรากฏชื่อบรรจบกับถนนไม่ปรากฏชื่อไปทางทิศตะวันตกเฉียงใต้ จนบรรจบกับเส้นขนานระยะ ๑๐๐ เมตรกับศูนย์กลางถนนไม่ปรากฏชื่อและถนนไม่ปรากฏชื่อ ฟากใต้ด้านตะวันออกจดเส้นขนานระยะ ๑๐๐ เมตร กับศูนย์กลางถนนไม่ปรากฏชื่อเส้นขนานระยะ ๑๐๐ เมตรกับศูนย์กลางถนนไม่ปรากฏชื่อ เส้นขนานระยะ ๒๕๐ เมตร กับศูนย์กลางถนนไม่ปรากฏชื่อเส้นขนานระยะ ๑๐๐ เมตรกับศูนย์กลางถนนไม่ปรากฏชื่อ และเส้นขนานระยะ ๑๐๐ เมตร กับศูนย์กลางทางหลวงชนบทตก. ๔๐๑๖ด้านใต้จดถนนไม่ปรากฏชื่อ ฟากเหนือ และเส้นตั้งฉากกับทางหลวงชนบท ตก. ๔๐๑๖ ฟากตะวันตกที่จุดซึ่งทางหลวงชนบท ตก. ๔๐๑๖ บรรจบกับถนนไม่ปรากฏชื่อด้านตะวันตกจดห้วยแม่ละเมา ฝั่งตะวันออก และเส้นขนานระยะ๑๐๐ เมตร กับศูนย์กลางถนนไม่ปรากฏชื่อด้านตะวันตกจดห้วยแม่ละเมา ฝั่งตะวันออก และเส้นขนานระยะ ๑๐๐ เมตร กับศูนย์กลางถนนไม่ปรากฏชื่อ๑.๓ ด้านเหนือ จดเส้นขนานระยะ ๕๐๐ เมตรกับศูนย์กลางทางหลวงชนบท ตก. ๓๐๐๖ เส้นขนานระยะ ๑๐๐ เมตรกับศูนย์กลางทางหลวงแผ่นดินหมายเลข ๑๐๕ และเส้นตั้งฉากกับทางหลวงแผ่นดินหมายเลข๑๐๕ ที่จุดซึ่งทางหลวงแผ่นดินหมายเลข ๑๐๕ บรรจบกับศูนย์กลางถนนไม่ปรากฏชื่อไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๑๐๕ เป็นระยะ ๑๐๐ เมตรด้านตะวันออกจดเส้นขนานระยะ ๙๐๐ เมตร กับศูนย์กลางทางหลวงแผ่นดินหมายเลข ๑๐๕ด้านใต้จดถนนไม่ปรากฏชื่อ ฟากเหนือด้านตะวันตกจดแนวเขตป่าสงวนแห่งชาติ ป่าแม่ละเมา และเส้นขนานระยะ ๘๐๐ เมตร กับศูนย์กลางทางหลวงแผ่นดินหมายเลข๑๐๕บริเวณที่ ๒ หมายความว่า พื้นที่บริเวณ ดังต่อไปนี้๒.๑ด้านเหนือ จดเส้นขนานระยะ ๕๐๐ เมตร กับศูนย์กลางถนนสาธารณะไม่ปรากฏชื่อด้านตะวันออกจดทางหลวงแผ่นดินหมายเลข ๑๐๕ ฟากตะวันตกด้านใต้จดห้วยแม่ปะแล้ง ฝั่งเหนือด้านตะวันตกจดเส้นขนานระยะ ๑,๕๐๐ เมตร กับศูนย์กลางทางหลวงแผ่นดินหมายเลข ๑๐๕๒.๒ด้านเหนือ จดถนนทางแยกทางหลวงแผ่นดินหมายเลข ๑๐๕ บ้านห้วยหินฝน ฟากใต้ด้านตะวันออกจดเส้นขนานระยะ ๑,๓๐๐ เมตร กับศูนย์กลางทางหลวงแผ่นดินหมายเลข ๑๐๕ด้านใต้จดห้วยแม่ปะแล้ง ฝั่งเหนือด้านตะวันตกจดทางหลวงแผ่นดินหมายเลข ๑๐๕ ฟากตะวันออกทั้งนี้เว้นแต่บริเวณในเขตพื้นที่ที่มีการคุ้มครองดูแลรักษาโดยกฎหมายที่เกี่ยวกับการป่าไม้การสงวนและคุ้มครองสัตว์ป่า และการส่งเสริมและการรักษาคุณภาพสิ่งแวดล้อมแห่งชาติบริเวณที่ ๓หมายความว่า พื้นที่บริเวณเขตป่าสงวนแห่งชาติป่าแม่ละเมา ป่าไม้ถาวรตามมติคณะรัฐมนตรีบริเวณที่ ๔ หมายความว่าพื้นที่ตามแนวเขตองค์การบริหารส่วนตำบลแม่กาษา เว้นแต่บริเวณที่ ๑ บริเวณที่ ๒และบริเวณที่ ๓ทั้งนี้ตามแผนที่ท้ายข้อบัญญัตินี้ข้อ๕ ให้กำหนดพื้นที่ในท้องที่องค์การบริหารส่วนตำบลแม่กาษาอำเภอแม่สอด จังหวัดตาก ภายในบริเวณแนวเขตตามแผนที่ท้ายข้อบัญญัติเป็นบริเวณห้ามก่อสร้าง ดัดแปลง หรือเปลี่ยนการใช้ซึ่งอาคารชนิดและประเภทดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑)โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตร(๒)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมนํ้ามันเชื้อเพลิง เพื่อการจำหน่าย(๓)สถานีบริการน้ำมันประเภท ก สถานีบริการนํ้ามันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิง เพื่อการจำหน่ายที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๔)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕)สถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๖)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๗)อาคารเลี้ยงสัตว์ทุกชนิดเพื่อการค้า(๘)อาคารเพาะเลี้ยงสัตว์น้ำ(๙)โรงฆ่าสัตว์(๑๐)อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑)โรงกำจัดมูลฝอย(๑๒)อาคารเก็บวัตถุอันตราย(๑๓)อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๔)ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๕)อาคารที่มีความสูงเกิน ๒๓ เมตร เว้นแต่โครงสร้างสำหรับใช้ในการรับส่งวิทยุ หรือโทรทัศน์ให้มีความสูงเกิน ๒๓ เมตร ได้(๑๖)อาคารที่มีสีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติ ได้แก่ สีขาว สีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับทางเท้าของถนนถึงพื้นดาดฟ้าในกรณีอาคารทรงจั่วหรือปั้นหยาให้วัดจากระดับทางเท้าของถนนถึงยอดผนังของชั้นสูงสุดภายในบริเวณที่๒ ห้ามบุคคลใดก่อสร้างอาคาร ดังต่อไปนี้(๑)อาคารที่มีความสูงเกิน ๑๒ เมตร เว้นแต่(๑.๑)โรงงาน ดังต่อไปนี้(๑.๑.๑)โรงงานที่เกี่ยวเนื่องกับวิสาหกิจชุมชน(๑.๑.๒)โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวง พ.ศ. ๒๕๓๕ โดยออกตามความในพระราชบัญญัติโรงงานพ.ศ. ๒๕๓๕(๑.๑.๓)โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔) พ.ศ. ๒๕๕๒(๑.๒)โครงสร้างสำหรับใช้ในการรับส่งวิทยุหรือโทรทัศน์หรือสัญญาณสื่อสารทุกชนิด หอถังน้ำเสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรม ไซโลเก็บผลิตผลทางการเกษตร(๒)อาคารเก็บสินค้าเพื่อเป็นที่เก็บพักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีที่ว่างโดยรอบอาคารน้อยกว่า๑๐ เมตรทุกด้าน(๓)ห้องแถว ตึกแถวที่มีที่ว่างห่างจากเขตทางของถนนสาธารณะน้อยกว่า ๖ เมตร(๔)อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วยหรือแหล่งน้ำสาธารณะน้อยกว่า๑๐ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์การวัดความสูงของอาคารให้วัดจากระดับทางเท้าของถนนถึงพื้นดาดฟ้าในกรณีอาคารทรงจั่วหรือปั้นหยาให้วัดจากระดับทางเท้าของถนนถึงยอดผนังของชั้นสูงสุดภายในบริเวณที่๓ ห้ามบุคคลใดก่อสร้างอาคาร เว้นแต่อาคาร ดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตร(๒)โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร หรือโครงการก่อสร้างของภาครัฐที่สร้างความเข้มแข็งและยั่งยืนให้กับเศรษฐกิจภายในประเทศ(๓)ป้ายบอกชื่อสถานที่ หรือสิ่งที่สร้างขึ้นสำหรับติดหรือตั้งป้ายดังกล่าวให้เป็นไปตามกฎกระทรวงว่าด้วยการควบคุมป้ายหรือสิ่งที่สร้างขึ้นสำหรับติดตั้งป้ายตามกฎหมายว่าด้วยการควบคุมอาคารพ.ศ. ๒๕๕๘(๔)ห้องแถว ตึกแถว อาคารพาณิชยกรรม ที่มีพื้นที่รวมกันทุกชั้นในหลังเดียวกันไม่เกิน ๓๐๐ตารางเมตร ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร สามารถดำเนินเนินการได้อาคารตาม(๑) (๒) (๓) และ (๔) ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีนํ้าตาลภายในบริเวณที่๔ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัย ประเภทบ้านเดี่ยวที่มีความสูงไม่เกิน ๖ เมตร(๒)โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชน(๓)โรงงานตามกฎหมายว่าด้วยโรงงาน ที่เป็นโครงการก่อสร้างของภาครัฐที่สร้างความเข้มแข็งและยั่งยืนให้กับเศรษฐกิจภายในประเทศ(๔)ห้องแถว ตึกแถว อาคารพาณิชยกรรมที่มีพื้นที่รวมกันทุกชั้นในหลังเดียวกันไม่เกิน ๓๐๐ตารางเมตร ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร สามารถดำเนินการได้อาคารตาม(๑) (๒) (๓) และ (๔) ต้องมีผนังภายนอกอาคารและหลังคาที่มีสีอ่อน หรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ๖ ภายในพื้นที่กำหนดตามข้อ ๔อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ๗ ภายในพื้นที่กำหนดตามข้อ ๔อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี่ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ๘ ให้นายกองค์การบริหารส่วนตำบลแม่กาษารักษาการตามข้อบัญญัตินี้ประกาศณ วันที่ ๑๘ สิงหาคม พ.ศ. ๒๕๖๐ก๋วน หิรัญรัตน์นายกองค์การบริหารส่วนตำบลแม่กาษา[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแม่กาษาเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลแม่กาษาอำเภอแม่สอด จังหวัดตาก พ.ศ. ๒๕๖๐(ดูข้อมูลจากภาพกฎหมาย)ปุณิกา/อัญชลี/จัดทำ๑พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๔ ง/หน้า ๓๓/๓๐ ตุลาคม ๒๕๖๐